(Návrh)

VYHLÁŠKA
Úradu pre reguláciu elektronických komunikácií a poštových služieb

z  .... 2026,

ktorou sa mení a dopĺňa vyhláška Úradu pre reguláciu elektronických komunikácií a poštových služieb č. 283/2022 Z. z. o podrobnostiach o vybraných rádiových zariadeniach, o zriaďovaní skúšobnej komisie, o prílohách k žiadosti o vydanie osvedčenia, o obsahu, rozsahu a priebehu skúšky osobitnej odbornej spôsobilosti a o osvedčeniach osobitnej odbornej spôsobilosti
 
Úrad pre reguláciu elektronických komunikácií a poštových služieb podľa § 52 ods. 7  zákona č. 452/2021 Z. z. o elektronických komunikáciách ustanovuje:

Čl. I

Vyhláška Úradu pre reguláciu elektronických komunikácií a poštových služieb č. 283/2022 Z. z. o podrobnostiach o vybraných rádiových zariadeniach, o zriaďovaní skúšobnej komisie, o prílohách k žiadosti o vydanie osvedčenia, o obsahu, rozsahu a priebehu skúšky osobitnej odbornej spôsobilosti a o osvedčeniach osobitnej odbornej spôsobilosti sa mení a dopĺňa takto:

1. V § 1 ods. 2 písm. d) sa slová „slúchadla a reproduktora“ nahrádzajú slovami „slúchadlá alebo reproduktora“.
2. V § 2 ods. 1 sa vypúšťa veta „Každý člen komisie skúša jeden skúšobný predmet (ďalej len „predmet“) podľa § 5 ods. 2.“.
3. V § 2 ods. 1 sa slová „nie je“ nahrádzajú slovami „môže byť“.
4. V § 2 ods. 2 sa za slová „skúšobných predmetov“ dopĺňa „(ďalej len „predmety“)“.
5. V § 2 ods. 3 sa slová „opravnej skúšky a opakovanej skúšky“ nahrádzajú slovami „opravnej skúšky, opakovanej skúšky a vyrovnávacej skúšky“.
6. V § 4  sa za odsek 1 vkladá nový odsek 2, ktorý znie:
(2) Ak žiadateľ žiada o vykonanie skúšky na vydanie osvedčenia podľa § 3 ods. 1. písm. l), prílohou k žiadosti je okrem prílohy podľa ods. 1 aj potvrdenie o absolvovaní praktického výcviku podľa § 52a ods. 12 zákona.“
Doterajšie odseky 2 až 6 sa označujú ako odseky 3 až 7.  
7. V § 4 ods. 3 sa bodka nahrádza čiarkou a vkladajú sa slová „ alebo potvrdenie o zaplatení správneho poplatku za vykonanie opakovanej skúšky.“.
8. V § 4 ods. 4 sa na konci pripája táto veta: „Osvedčenie podľa § 3 ods. 1 písm. j) nie je možné získať vyrovnávacou skúškou a takisto držiteľ osvedčenia podľa § 3 ods. 1 písm. j) nie je oprávnený žiadať o vykonanie vyrovnávacej skúšky podľa prvej vety.“.
9. V § 5 ods. 2  sa za slová „Každá skúška“ vkladajú slová „ okrem vyrovnávacej skúšky podľa ods. 9“.
10. V § 5 sa za odsek 3 vkladá nový odsek 4, ktorý znie:
„(4) Súčasťou skúšky na získanie osvedčenia podľa § 3 ods. 1 písm. c) je aj skúška z komunikácie s použitím štandardných komunikačných výrazov pre leteckú pohyblivú službu v anglickom jazyku alebo v slovenskom jazyku podľa Rádiokomunikačného poriadku.“.

Doterajšie odseky 4 až 8 sa označujú ako odseky 5 až 9.
11. V § 5 sa za odsek 5 vkladá nový odsek 6, ktorý znie:
„(6) Súčasťou skúšky na získanie osvedčenia podľa § 3 ods. 1 písm. g) a h) je aj skúška z komunikácie s použitím štandardných komunikačných výrazov pre plavebnú pohyblivú službu v slovenskom jazyku podľa Rádiokomunikačného poriadku.“.
Doterajšie odseky 6 až 9 sa označujú ako odseky 7 až 10.
12. V § 5 ods. 8 sa slová „§ 3 ods. 1 písm. i)“ nahrádzajú slovami „§ 3 ods. 1 písm. j)“.
13. V § 5 ods. 9 znie: 
„ (9) Teoretická časť skúšky sa skladá z písomného testu a ústnej odpovede a vykonáva sa v jeden deň. V prípade skúšky z telegrafie sa v ten istý deň vykoná aj praktická časť skúšky. Písomný test teoretickej časti skúšky, sa okrem vyrovnávacej skúšky, skladá z troch častí, pričom otázky v každej časti zodpovedajú rozsahu jednotlivých predmetov podľa ods. 2. Ústna skúška teoretickej časti skúšky sa vykonáva z predmetu podľa ods. 2 písm. b). Vyrovnávacia skúška pozostáva z teoretickej časti skúšky z predmetu podľa ods. 2 písm. b) a vykonáva sa v jeden deň.“
14. V § 6 ods. 1 sa na konci pripája táto veta „Skúška je neverejná.“. 
15. V § 6 odsek 3 znie: „Každý člen komisie môže v rámci ústnej časti skúšky položiť žiadateľovi jednu alebo viacero otázok.“.
16. V § 6 odsek 4 znie: „Čas stanovený pre vykonanie teoretickej časti skúšky formou písomného testu je 60 minút. Čas stanovený pre vykonanie teoretickej časti skúšky formou ústnej odpovede je 30 minút.“.  
17. V § 6 ods. 7 znie: „Žiadateľa skúša člen komisie a hodnotí ho komisia.“.
18. V § 6 odsek 8 znie: „Po celkovom zhodnotení skúšky komisiou, predseda komisie alebo ním poverený člen komisie oznámi žiadateľovi výsledok skúšky, a ak žiadateľ prospel, vydá mu osvedčenie. Osvedčenie nadobúda platnosť až po jeho podpísaní žiadateľom.“.
19. V § 6 sa za odsek 8 vkladá nový odsek 9, ktorý znie: „Vykonanie skúšky a jej výsledok potvrdí komisia v zápisnici, ktorú podpíše predseda komisie a ostatní členovia komisie. Prílohu k zápisnici podľa prvej vety tvorí písomný test teoretickej časti skúšky žiadateľa, ak ho žiadateľ v rámci teoretickej časti skúšky vykonal.“.
20. § 7 vrátane nadpisu znie:
„ §7
Hodnotenie skúšky

(1) Žiadateľ na skúške prospel, ak zodpovedal správne najmenej 90% otázok teoretickej časti skúšky formou písomného testu z každého predmetu podľa § 5 ods. 2 samostatne, preukázal ustanovený rozsah teoretických vedomostí a praktických zručností v ústnej odpovedi teoretickej časti skúšky v rozsahu podľa prílohy a pri praktickej časti skúšky z telegrafie, ak ju povinne vykonával, nemal viac ako 3 % chýb vo vysielaní a príjme znakov Morseovej abecedy. Ak žiadateľ prospel pri praktickej časti skúšky z telegrafie, uvedie sa táto skutočnosť v osvedčení. Pre opravnú skúšku, opakovanú skúšku a vyrovnávaciu skúšku sa tento odsek použije primerane. 

(2) Žiadateľ na skúške neprospel, ak v teoretickej časti skúšky a praktickej časti skúšky nedosiahol výsledky požadované podľa odseku 1. Ak žiadateľ neprospel v písomnom teste teoretickej časti skúšky ústna odpoveď teoretickej časti skúšky sa s takýmto žiadateľom nevykoná. Ak žiadateľ neprospel pri praktickej časti skúšky z telegrafie, ktorú vykonával nepovinne, nemá to vplyv na vydanie osvedčenia. Pre opravnú skúšku, opakovanú skúšku a vyrovnávaciu skúšku sa tento odsek použije primerane. 


(3) Ak žiadateľ na skúške neprospel v ústnej odpovedi teoretickej časti skúšky, môže vykonať opravnú skúšku, ktorá pozostáva z ústnej odpovede teoretickej časti skúšky. Opravnú skúšku možno vykonať najviac jedenkrát v termíne určenom predsedom komisie.

(4) Ak žiadateľ neprospel v písomnom teste teoretickej časti skúšky, môže vykonať opakovanú skúšku, pričom na vydanie osvedčenia sa vyžaduje opakovanie skúšky v celom rozsahu. Opakovanú skúšku možno vykonať najviac jedenkrát v termíne určenom predsedom komisie. Vykonanie opravnej skúšky po neúspešne vykonanej opakovanej skúške nie je možné.

(5) Ak je žiadateľ hodnotený na opravnej skúške podľa odseku 3 s výsledkom neprospel alebo na opakovanej skúške podľa odseku 4 hodnotený s výsledkom neprospel, pre získanie osvedčenia je potrebné vykonať opätovne riadnu skúšku.

(6) Ak sa žiadateľ vopred neospravedlní z neúčasti na skúške, hodnotí sa ako keby sa na skúške zúčastnil s výsledkom neprospel. Žiadateľ sa môže zo skúšky ospravedlniť najviac dvakrát.

(7) Opravnú skúšku podľa odseku 3 alebo opakovanú skúšku podľa odseku 4 môže žiadateľ absolvovať najskôr po jednom týždni, najneskôr však do troch mesiacov odo dňa, keď neprospel na riadnom termíne skúšky, v termíne určenom predsedom komisie.

(8) Na účel vydania osvedčenia doručí úradu žiadateľ, ktorý na skúške prospel, neretušovanú, farebne ostrú fotografiu s rozmermi 3 x 3,5 cm na hladkom, lesklom fotografickom papieri, zobrazujúcu súčasnú podobu tváre žiadateľa, v čelnom pohľade na svetlom, jednotnom pozadí, v občianskom odeve, bez okuliarov s tmavými sklami a bez prikrývky hlavy.“

21. V § 8 písmená c) a d) znejú:
„c) hodnotenie písomného testu teoretickej časti skúšky s uvedením počtu chýb, 
  d) hodnotenie ústnej odpovede teoretickej časti skúšky,“

22. Za § 9 sa vkladá nový § 9a, ktorý vrátane nadpisu znie: 
„§ 9a
Prechodné ustanovenie

     Žiadosti prijaté pred dňom účinnosti tejto vyhlášky a skúšky na základe týchto žiadostí sa posudzujú a vykonajú podľa predpisov účinných pred prijatím tejto vyhlášky.“

23. V prílohe v časti J. Osvedčenie operátora amatérskych staníc Trieda N a Trieda E sa v bode 5. na konci bodka nahrádza čiarkou a vkladajú sa slova: „ak žiadateľ požiadal o vykonanie praktickej skúšky z telegrafie.“




Čl. II

Táto vyhláška nadobúda účinnosť 1. januára 2027.
